Daily View (AM) – บล.กสิกรไทย
บล.กสิกรไทย ระบุเทคนิคเช้านี้
28 ส.ค. 2558

PTT (ปิด 259 บาท) ราคาเหมาะสมทางพื้นฐาน 326 บาท
– ราคาหุ้นปัจจุบันอยู่ในระดับน่าสนใจ หลัง P/BV ซื้อขายในระดับใกล้เคียงกับช่วง ปีวิกฤตหนี้สหรัฐฯปี 2552
– เราคาดผลการดำเนินงานต่ำสุดในไตรมาส 3/58 และคาดจะมีกำไรพิเศษจากการนำ SPRC เข้าจดทะเบียน
– ประเด็นบวกหลัง ครม.ใหม่ เตรียมพิจารณาราคา NGV ซึ่งมีแนวโน้มถูกปรับขึ้น
– เป้าหมายทางกลยุทธ์ระยะสั้นที่ 270 และ 280 ตัดขาดทุนที่ 248 บาท
 
MINT (ปิด 25.50 บาท) ราคาเหมาะสมทางพื้นฐาน 31.00 บาท 
– หุ้นกลุ่มท่องเที่ยวรับอานิสงค์จากบาทอ่อน
– เป็นหุ้นโรงแรมที่มีสัดส่วนรายได้จากธุรกิจอาหารสูงที่สุด ขณะที่มีโรงแรมในต่างประเทศมากกว่าหุ้นโรงแรมอื่น ซึ่งบริษัทจะได้รับผลกระทบด้านความกังวลจำนวนนักท่องเที่ยวในไทยน้อยกว่า
– MINT ได้ประกาศการเข้าซื้อกิจการในต่างประเทศจำนวนมาก (โรงแรม 16 แห่ง) ในปีที่ผ่านมา โดยเราคาดว่าโครงการเหล่านี้จะมีสัดส่วน 8-10% ต่อกำไรสุทธิของ MINT ในช่วงปี 2558-60
– โครงการที่อยู่อาศัย อนันตราภูเก็ต มูลค่ากว่า 5 พันลบ. จะเปิดตัวในช่วงไตรมาส 4/58
– เป้าหมายทางกลยุทธ์ระยะสั้นที่ 28.00 / ตัดขาดทุนที่ 24.80 บาท
 
PYLON (ปิด 10.60 บาท) ราคาเหมาะสมทางพื้นฐาน (Consensus) 10.19 บาท    
– ได้ประโยชน์จากการเริ่งเดินหน้าโรงการประมูลขนาดใหญ่
– นสพ.ทันหุ้น รายงานว่า แหล่งข่าวก่อสร้างรายงานว่า PYLON ได้รับการคัดเลือกให้เข้าดำเนินงานเกี่ยวกับการวางฐานรากของอาคารหน่วยงานราชการ คิดเป็นมูลค่ากว่า 100 ล้านบาท ทำให้บริษัทมีงานในมือ (Backlog) ปรับตัวเพิ่มเป็นมากกว่า 700 ล้านบาทจากเดิมที่ราว 600 ล้านบาท ซึ่งน่าจะทยอยรับรู้รายได้ต่อเนื่องถึงปีหน้า
– บริษัทมีแผนเข้าร่วมประมูลโครงการใหม่ๆ ของทั้งภาครัฐและเอกชน มูลค่าราว 900 ล้านบาท โดยบริษัทหวังได้รับการคัดเลือกจากผู้ประกอบการไม่ต่ำกว่า 25% ของมูลค่าดังกล่าว เพื่อเสริมรายรับในอนาคต
– เป้าหมายทางกลยุทธ์ระยะสั้นที่ 11.40-11.80 ตัดขาดทุนที่ 10.10 บาท